《正月十六夜泊舟槜李城下时天霁月出漫赋二首 其一》
明代·卢龙云

万里途方半，千金夜未休。去年今夕酒，一别几般愁。

士女争浮舫，笙歌别上楼。寥寥天畔客，漂泊正孤舟。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。